FC Noah Jurmala

FC Noah Jurmala (līdz 2021. gadam — FC Lokomotiv Daugavpils, līdz 2019. gadam — LDZ Cargo/DFA) ir Latvijas futbola klubs, kas pašlaik spēlē Virslīgā. Mājas spēles aizvada Rīgā, RTU stadionā.

Vēsture

2021. gads 
2020. gadā Lokomotiv uzvarēja 1. līgu, iegūstot tiesības spēlēt Virslīgā, tomēr 2021. gada janvārī tika paziņots, ka tā vietu Virslīgā pārņems jaunizveidots klubs FC Noah Jurmala, kura īpašnieks ir Armēnijas holdings Noah, kuram pieder arī Erevānas "Noah" un A.C.N. Siena 1904. Marta sākumā parādījās informācija, ka armēņu investori komandu pametuši, nesaskaņu ar kluba vadību dēļ. Tā kā nosaukuma maiņa atļauta tikai līdz 1. februārim, klubs uz laiku saglabās Noah nosaukumu, lai gan tam vairs nav saistības ar Noah holdingu.

Lai gan Noah sākotnēji ieguva A licenci dalībai Virslīgā, tomēr 12. martā, dienu pirms Virslīgas sezonas, šī licence tika atsaukta, pamatojot to ar neatbilstību finanšu kritērijiem. Apelācija šim lēmumam tika noraidīta, tomēr klubs vērsās Sporta arbitrāžas tiesā, kas 15. aprīlī apmierināja Noah prasību, kas nozīmēja, ka klubam provizoriski jāpiešķir licence dalībai Virslīgā. Debiju Virslīgā Noah piedzīvoja 24. aprīlī ar 0—5 zaudējumu pret Jūrmalas "Spartaku". Pirmos punktus Virslīgā ieguva 14. maijā, ar 2—1 uzvarot BFC Daugavpils.

30. aprīlī LFF Disciplinārlietu komisija piemēroja Noah jaunu spēlētāju reģistrācijas aizliegumu, pamatojot to ar finansiālo saistību neizpildīšanu pret Ilūkstes NSS, kā arī bijušo spēlētāju Dmitriju Klimašēviču. 17. maijā, pēc šo finansiālo saistību izpildes, Disciplinārlietu komisija šo ierobežojumu atcēla. Tomēr 3. jūnijā Disciplinārlietu komisija atkārtoti piešķīra Noah jaunu spēlētāju reģistrācijas aizliegumu, šoreiz par finansiālo saistību neizpildīšanu ar bijušajiem spēlētājiem Aleksandru Jerkinu un Dmitriju Hermanu. Lai gan 16. jūnijā tika paziņots, ka Noah izpildījis saistības ar šiem spēlētājiem, reģistrācijas aizliegums netika atcelts, pamatojot to ar neizpildītām saistībām ar FK Dinamo Rīga.

4. jūnijā Disciplinārlietu komisija pieņēma lēmumu diskvalificēt Noah vārtsargu Bojanu Kņeževiču līdz gala lēmuma pieņemšanai par iespējamu spēles rezultāta manipulēšanu. 9. jūlijā LFF pieņēma lēmumu uz 12 mēnešiem diskvalificēt trīs Noah spēlētājus — Bojanu Kņeževiču, Ofosu Apiju un Oleksiju Babiru par tiešu dalību spēles rezultāta apzinātā manipulēšanā. 

14. jūlijā Sporta arbitrāžas tiesa lēma, ka Noah nepielaišana startam Virslīgā nebija pamatota. Tika pieņemts lēmums Noah piespriest naudas sodu par licencešanas noteikumu neievērošanu, kā arī saglabāt kluba licenci dalībai Virslīgā.

Noah neieradās uz 18. jūlija Virslīgas spēli pret Valmiera FC, par to saņemot tehnisko zaudējumu. 23. jūlijā kluba vadība informēja LFF par izstāšanos no Virslīgas čempionāta. 2022. gada jūlijā VID lūdza uzsākt kriminālvajāšanu par aplokšņu algu izmaksu šajā klubā.

Iegūtās vietas Latvijas čempionātā 
 2017 — 1. vieta 2. līgā.
 2018 — 4. vieta Latgales čempionātā.
 2019 — 1. vieta 2. līgā.
 2020 — 1. vieta 1. līgā

UEFA Reģionu kauss

Komandas sastāvs 
 Atjaunots .

Komandas personāls

Atsauces

Ārējās saites 
 Latvijas Futbola federācija
 Soccerway profils 
 Transfermarkt kluba profils 

Latvijas futbola klubi